Bwnayima y’esente z’eminyeeto okubuzibwaho omu muringo gwekishobobo abeebembezi ba Lyantonde batireho hururu y’okuhiiga eminyeeto egi, habairemu okukora enkiiko z’amagomborora, okucondooza n’okuboogoshera ogw’enyabushatu.
Hoona ebyo bikiri aho, bamwe omu minyeeto nibetomboitira gavumenti, obwe barikugira ngu sente ezi n’obuziraabe zinyagirwe, ngu nabwe zikazamu okugwera orubaju , zaheebwa abataribo abiingi baarugiramu aho.
Kandi endiijo nshonga ekizireyo okwerariikiriza abantu n’okugira ngu gavumenti ijo ekabaha esente ezirikwingana (8.4m) ngu kwonka zaaburira omu gw’enyamurimi, obwahati amashomero gaabo nigareebeka nk’agaateirwe Saba-Saba za Bin-Laden, enjura kw’erikugwa abashomesa n’abeegi babura obutooro.
Ebiindi bibiina bikahinduka esitooha n’ebitara by’abashomesa, nimwe barikubiika emisharuuro yaabo.We Alfred Mutebi, nk’omuhandiiki w’eby’obwegyese, ahamize butunu ngu buzima esente ezi ziriho.
Nabwanyima, Inginiya wa District egi, Robert Mwesigye, ahigire abeebembezi okwemanyiza kuraambura emirimo ekozirwe, baitu kutari kushitama omu ma hofiisi kwoonka ngu bategyerize emishaara.
Zimwe aha sente z’eminyeeto ezibaatsize kureebekaho nizingana aha miriyooni 14 zoonka aha miriyooni 39.
GAASHAKWA SANDE K. WILLIAM
lug_Latn lug_Latn lug_Latn kin_Latn lug_Latn kin_Latn nno_Latn